CELEX: 32017R0719
Language: mt
Date: 2017-04-07 00:00:00
Title: Regolament tal-Kunsill (UE) 2017/719 tas-7 ta' April 2017 li jemenda r-Regolament (UE) 2015/2192 dwar l-allokazzjoni tal-opportunitajiet tas-sajd skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin

22.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 106/8
            
         REGOLAMENT TAL-KUNSILL (UE) 2017/719
   tas-7 ta' April 2017
   li jemenda r-Regolament (UE) 2015/2192 dwar l-allokazzjoni tal-opportunitajiet tas-sajd skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Fit-30 ta' Novembru 2006, il-Kunsill adotta r-Regolament (KE) Nru 1801/2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika Iżlamika tal-Mawritanja (1) (“il-Ftehim ta' Sħubija”).
            
         
               (2)
            
            
               Fl-24 ta' Mejju 2016, il-Kunsill adotta d-Deċiżjoni (UE) 2016/870 (2) dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija għal perjodu ta' erba' snin mis-16 ta' Novembru 2015 (“il-Protokoll”).
            
         
               (3)
            
            
               Ir-Regolament tal-Kunsill (UE) 2015/2192 (3) jalloka fost l-Istati Membri l-opportunitajiet tas-sajd stabbiliti skont il-Protokoll.
            
         
               (4)
            
            
               Il-parir xjentifiku tal-Kumitat Xjentifiku Konġunt indipendenti stabbilit bl-Artikolu 4 tal-Protokoll identifika eċċess tal-merluzz iswed u ħa nota tal-parir xjentifiku tal-2014 tal-IMROP (Institut Mauritanien de Recherches Océanographiques et des Pêches — l-Istitut tal-Mawritanja għar-Riċerka Oċeanografika u għas-Sajd) billi kkonferma eċċess ta' klamari u ta' siċċ.
            
         
               (5)
            
            
               Skont l-Artikolu 6(1)(a) tal-Protokoll, il-Kumitat Konġunt stabbilit taħt l-Artikolu 10 tal-Ftehim ta' Sħubija ddeċieda, fil-laqgħa tiegħu f'Nouakchott fil-15 u s-16 ta' Novembru 2016, li jimmodifika l-Protokoll billi jiġu introdotti opportunitajiet tas-sajd ġodda, fil-limiti tal-eċċess disponibbli, għal bastimenti tat-tkarkir mgħammra bi friża li jintużaw għas-sajd tal-merluzz iswed bħala speċi primarja u tal-klamari u s-siċċ bħala speċi sekondarja.
            
         
               (6)
            
            
               Huwa xieraq li dawn l-opportunitajiet tas-sajd ġodda jiġu allokati fost l-Istati Membri għall-bqija tal-perjodu ta' applikazzjoni tal-Protokoll.
            
         
               (7)
            
            
               Billi l-introduzzjoni ta' opportunitajiet tas-sajd ġodda għandha impatt fuq l-attivitajiet ekonomiċi tal-bastimenti tal-Unjoni u fuq l-ippjanar tal-istaġuni tas-sajd tagħhom, jenħtieġ li dan ir-Regolament jidħol fis-seħħ immedjatament wara l-pubblikazzjoni tiegħu.
            
         
               (8)
            
            
               Jenħtieġ li r-Regolament (UE) 2015/2192 jiġi emendat skont dan,
            
         ADOTTA DAN IR-REGOLAMENT:
   Artikolu 1
   Fl-Artikolu 1(1) tar-Regolament (UE) 2015/2192, jiżdied il-punt li ġej:
   
      
                  “(h)
               
               
                  Il-kategorija 2a — Bastimenti tat-tkarkir (mgħammra bi friża) għas-sajd tal-merluzz iswed:
                  
                              Spanja:
                           
                           
                              Merluzz iswed
                           
                           
                              3 500  tunnellata
                           
                        
                              Klamari
                           
                           
                              1 450  tunnellata
                           
                        
                              Siċċ
                           
                           
                              600 tunnellata
                           
                        F'din il-kategorija, fi kwalunkwe waqt jistgħu jintużaw massimu ta' 6 bastimenti fl-ibħra tal-Mauritania.”.
               
            
   Artikolu 2
   Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta' April 2017.
      
         
            Għall-Kunsill
         
         
            Il-President
         
         L. GRECH
      
   
   
      (1)  ĠU L 343, 8.12.2006, p. 1.
   
      (2)  Id-Deċiżjoni tal-Kunsill (UE) 2016/870 tal-24 ta' Mejju 2016 dwar il-konklużjoni, f'isem l-Unjoni Ewropea, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin (ĠU L 145, 2.6.2016, p. 1).
   
      (3)  Ir-Regolament tal-Kunsill (UE) 2015/2192 tal-10 ta' Novembru 2015 dwar l-allokazzjoni tal-opportunitajiet tas-sajd skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin (ĠU L 315, 1.12.2015, p. 72).